Mons Nabo (Iordania)
Mons Nabo (Hebraice: הַר נְבוֹ, Har Nəvō, Arabice جبل نيبو, Dschabal Nībū) in Iordania situs est. A monte altitudine 808 m vallis Iordanis, Mare Mortuum et magnae Israel partes spectari possunt. Secundum librum Deuteronomium Nabo est ille mons, a quo Moyse licuit terram promissam ante mortem videre: 1 Ascendit ergo Moyses de campestribus Moab super montem Nabo in verticem Phasga contra Iericho; ostenditque ei Dominus omnem terram Galaad usque Dan 2 et universum Nephthali terramque Ephraim et Manasse et omnem terram Iudae usque ad mare occidentale 3 et Nageb et latitudinem campi Iericho civitatis palmarum usque Segor. 4 Dixitque Dominus ad eum: “ Haec est terra, pro qua iuravi Abraham, Isaac et Iacob, dicens: Semini tuo dabo eam. Vidisti eam oculis tuis et non transibis ad illam ”. 5 Mortuusque est ibi Moyses servus Domini in terra Moab, iubente Domino. (Dtn. 34,1-5) Summo in monte est ecclesia, quae ab anno 393 repetit, sed saepius mutata est. Sedes antiquus episcopalis hodie est sedes titularis Ecclesiae Catholicae nomine "Nevensis".